చెన్నై, ఏప్రిల్ 15 (ఆంధ్రజ్యోతి): అన్నాడీఎంకే ప్రధాన కార్యదర్శి వీకే శశికళ మేనల్లుడు టీవీ మహదేవన (47) గుండెపోటుతో కన్నుమూశారు. గతంలో జయలలిత పేరవైకి రాష్ట్ర ప్రధాన కార్యదర్శిగా వ్యవహరించిన ఆయన.. శశికళ రెండో సోదరుడు డాక్టర్ వినోదగన కుమారుడు. శనివారం ఉదయం తిరువిడైమరుదూర్లోని మహాలింగేశ్వరస్వామి ఆలయానికి వెళ్లిన మహదేవన్ తీవ్ర గుండెపోటుకు గురై అక్కడే తుదిశ్వాస విడిచారు. ఆయనకు భార్య, ఇద్దరు కుమార్తెలున్నారు.మహదేవన మరణవార్త తెలియగానే అన్నాడీఎంకే ఉప ప్రధాన కార్యదర్శి టీటీవీ దినకరన, పలువురు మంత్రులు, ఎంపీలు, ఎమ్మెల్యేలు, నేతలు హుటాహుటిన తంజావూరు వెళ్లారు. అక్రమాస్తుల కేసులో బెంగళూరు పరప్పన జైలులో ఉన్న శశికళ, మేనల్లుడి అంత్యక్రియల్లో పాల్గొనేందుకు ఆదివారం పెరోల్పై బయటకు వచ్చే అవకాశముంది. ఆమెకు స్వాగతం పలికేందుకు అన్నాడీఎంకే వర్గాలు ఏర్పాట్లు చేస్తున్నాయి. మహదేవన మరణవార్త శశికళకు తెలియపరిచామని, పెరోల్పై విడుదల చేయాలని ఆమె జైలు అధికారులను అభ్యర్థించారని దినకరన్ తెలిపారు.
chennai, epril 15 (aandhrajyoti): annadienke pradhaana kaaryadarsi veeke sasikala menalludu tv mahadevana (47) gundepotutho kannumuusaaru. gatamlo jayalalita peravaiki rashtra pradhaana kaaryadarsigaa vyavaharinchina aayana.. sasikala rendo sodarudu dactor vinodagana kumarudu. sanivaaram udayam tiruvidaimaruduurlooni mahalingeshwaraswamy aalayaaniki vellina mahadevan teevra gundepotuku gurai akkade tudishwasa vidichaaru. aayanaku bharya, iddaru kumaartelunnaaru.mahadevana maranavaarta teliyagaane annadienke upa pradhaana kaaryadarsi ttv dinakarana, paluvuru mantrulu, empeelu, emmelyelu, nethalu hutaahutina tanjavuru vellaaru. akramaastula kesulo bengaluru parappana jailulo unna sasikala, menalludi antyakriyallo palgonenduku aadivaaram perolpy bayataku vache avakaasamundi. aameku swaagatam palikenduku annadienke vargaalu erpaatlu chestunnayi. mahadevana maranavaarta sasikalaku teliyaparichaamani, perolpy vidudala cheyalani aame jailu adhikaarulanu abhyardhinchaarani dinakaran telipaaru.